Arkivsak-dok. 135 – 16 

Saksbehandler: Ingunn Olimstad Bjerkelo

Behandles av: Møtedato:

Sandnes Eiendomsselskap KF 25.09.2016

**Rapportering av status tiltakspakke: «Tilskudd til vedlikehold og rehabilitering i kommuner» per oktober 2016**

**Bakgrunn for saken:**

I revidert nasjonalbudsjett er Sandnes kommune blitt tildelt et engangstilskudd i 2016 på kr 53,9 millioner.

I BS-sak 85/16 ble fordeling av tilskuddsmidler behandlet og vedtatt. Sandnes kommune, Bymiljø (teknisk) vil ha ansvar for gjennomføring av anleggsprosjekt mens SEKF har fått bestilling på og vil ha ansvar for gjennomføring av vedlikeholds- og rehabiliteringstiltak i skole, barnehage, skole, idrettsbygg, boas og boliger.

I denne saken legges fram orientering om status på framdrift i gjennomføring av de vedtatte tiltak. I tillegg rapporteres det om forslag til omdisponeringer av midler til andre tiltak.

**Saksopplysninger:**

Status på framdrift i gjennomføring av tiltakene er synliggjort i vedlegg 1.

Per oktober 2016 er 3 prosjekt ferdigstilt, 25 prosjekt igangsatt mens 3 prosjekt ikke er startet enda og det påpekes at to av disse er «reserveprosjekter» som igangsettes hvis det foreligger restmidler fra de øvrige prosjektene.

Alle prosjekt skal igangsettes i løpet av høsten 2016, men ferdigstilling av enkelte prosjekt vil ikke skje før første halvår 2017.

I tiltak 1 Iglemyr skole med budsjettramme 440 000 kr viser sluttregnskap at tiltaket er gjennomført iht. budsjettramme.

I tiltak 9 Stangeland skole viser sluttregnskap at tiltaket er gjennomført med et mindreforbruk på 116 000 kr. Disse midlene foreslås omdisponert.

I tiltak 14 Rovik bo- og aktivitetssenter har en etter prosjektering valgt en rimeligere løsning enn først planlagt, her vil en ha tilgjengelig 1,2 mill kr som foreslås omdisponert.

I tiltak 15 Serviceleiligheter er det bestilt arbeid for 1,5 mill kr. Det foreslås å omdisponere 800 000 kr til andre prosjekt.

I tiltak 16 Langgt. 72, viser sluttregnskap et mindreforbruk på 90 000 kr. Disse midlene foreslås omdisponert.

Det foreslås i saken å omdisponere midler mellom følgende prosjekter:

Fra tiltak 16 Langgt.72, 90 000 kr og fra tiltak 9 Stangeland skole, 62 000 kr til tiltak 2 Austrått skole der det er synliggjort et behov for økt budsjettramme til 560 000 kr.

Fra tiltak 15 Oppussing av serviceleiligheter, 800 000 kr til tiltak 18 Haugen 25 der det er synliggjort et behov for økt budsjettramme etter prosjektering til 1,1 mill kr.

Fra tiltak 14 Rovik bo- og aktivitetssenter, 100 000 kr til tiltak 6 Hommersåk skole der det er synliggjort et behov for økt budsjettramme til 350 000 kr.

Fra tiltak 9 Stangeland skole, 20 000 kr til tiltak 19 Skeiene eldresenter der det er synliggjort et behov for økt budsjettramme til 300 000 kr.

Fra tiltak 14 Rovik bo- og aktivitetssenter, 1,1 mill kr til tiltak Åse bo- og aktivitetssenter der en vil kunne gjennomføre rehabiliteringstiltak på tak på ytterligere ett eller to bygg med en økt budsjettramme på 1,9 mill kr.

**Forslag til vedtak:**

* Saken tas til orientering
* Omdisponering av midler mellom prosjekter godkjennes i hht saksutredningen. Saken oversendes Rådmannen for videre oppfølging.

Sandnes Eiendomsselskap KF, 17.10.2016

Torbjørn Sterri

daglig leder

**Vedlegg 1:** Rapportering av status tiltakspakke – Tilskudd til vedlikehold og rehabilitering i kommuner, per oktober 2016.